/* KOM/2010/0464 v konečnom znení */ SPRÁVA KOMISIE EURÓPSKEMU PARLAMENTU A RADE o činnosti Európskeho fondu na prispôsobenie sa globalizácii v roku 2009





[pic] | EURÓPSKA KOMISIA | Brusel, 9.9.2010 KOM(2010) 464 v konečnom znení SPRÁVA KOMISIE EURÓPSKEMU PARLAMENTU A RADE o činnosti Európskeho fondu na prispôsobenie sa globalizácii v roku 2009 SPRÁVA KOMISIE EURÓPSKEMU PARLAMENTU A RADE o činnosti Európskeho fondu na prispôsobenie sa globalizácii v roku 2009 OBSAH 1. Úvod 4 2. Prehľad činností EGF v roku 2009 4 3. Následné činnosti po výročnej správe o činnosti EGF za rok 2008 5 Nariadenie (ES) č. 546/2009, ktorým sa mení a dopĺňa nariadenie (ES) č. 1927/2006, ktorým sa zriaďuje EGF 5 4. Analýza činností EGF v roku 2009 5 4.1. Prijaté žiadosti 5 Tabuľka 1 – Žiadosti prijaté v roku 2009 6 4.1.1. Žiadosti podľa členských štátov a odvetví 6 4.1.2. Žiadosti podľa výšky požadovaného príspevku 7 4.1.3. Žiadosti podľa počtu pracovníkov, ktorým bola určená pomoc 7 4.1.4. Žiadosti podľa výšky požadovaného príspevku na pracovníka 7 4.1.5. Žiadosti podľa intervenčných kritérií 7 4.2. Uľahčenie rozhodovania o žiadostiach o príspevok z EGF: nový postup na podávanie návrhov Rade a Európskemu parlamentu 8 4.3. Poskytnuté príspevky 8 Tabuľka 2 – Podrobné údaje o príspevkoch poskytnutých v roku 2009 8 4.3.1. Profil pracovníkov, ktorí využili pomoc z EGF 8 Tabuľka 3 – Príspevky z EGF poskytnuté v roku 2009: profil pracovníkov 9 4.3.2. Činnosti financované s pomocou EGF 9 Tabuľka 4 – Činnosti financované v roku 2009 podľa klasifikácie EUROSTATu 10 4.3.3. Komplementárnosť s činnosťami financovanými zo štrukturálnych fondov, najmä z ESF 11 4.4 Dosiahnuté výsledky EGF: záverečné správy o využívaní finančných príspevkov prijaté v roku 2009 12 4.4.1. Záverečné správy od členských štátov 12 4.4.2. Zhrnutie nahlásených výsledkov 12 4.4.3. Osvedčené postupy a poučenia uvedené v záverečných správach 12 Tabuľka 5 – Výsledky uvedené v záverečných správach prijatých v roku 2009 15 4.5. Finančná správa 16 4.5.1. Finančné prostriedky poskytnuté z EGF 16 4.5.2. Výdavky na technickú pomoc 17 Tabuľka 6 − Výdavky na technickú pomoc v roku 2009 17 4.5.3. Hlásené alebo uzavreté nezrovnalosti 17 4.5.4. Ukončenie finančných príspevkov z EGF 18 Tabuľka 7 − Prípady ukončené v roku 2009 18 4.5.5. Ostatné vrátené prostriedky 18 4.6. Činnosti v rámci technickej pomoci vykonávané Komisiou 19 4.6.1. Informácie a publicita 19 4.6.2. Stretnutia so zástupcami vnútroštátnych orgánov a sociálnymi partnermi 20 5. Trendy 21 1. ÚVOD Európsky fond na prispôsobenie sa globalizácii (ďalej len „EGF“) bol zriadený na základe nariadenia (ES) č. 1927/2006[1], aby prejavil solidaritu a poskytol podporu pracovníkom, ktorí boli prepustení z dôvodu veľkých štrukturálnych zmien v usporiadaní svetového obchodu. Bol navrhnutý ako prostriedok na zosúladenie celkového dlhodobého prínosu otvoreného obchodu, pokiaľ ide o rast a zamestnanosť, s krátkodobými negatívnymi účinkami, ktoré globalizácia môže mať najmä na zamestnanosť najzraniteľnejších a najmenej kvalifikovaných pracovníkov. Pravidlá boli zmenené a doplnené nariadením (ES) č. 546/2009 z 18. júna 2009 s cieľom účinnejšie reagovať na celosvetovú finančnú a hospodársku krízu (pozri oddiel 3). V článku 16 nariadenia sa uvádza, že Komisia pred 1. júlom každého roku musí predložiť Európskemu parlamentu a Rade kvantitatívnu a kvalitatívnu správu o činnosti EGF v predchádzajúcom roku. Táto správa by sa mala zameriavať hlavne na výsledky, ktoré EGF dosiahol, a obsahovať najmä informácie o podaných žiadostiach, prijatých rozhodnutiach, financovaných činnostiach vrátane ich komplementárnosti s činnosťami financovanými prostredníctvom štrukturálnych fondov, predovšetkým z Európskeho sociálneho fondu (ďalej len „ESF“), a o ukončení poskytnutých finančných príspevkov. Mali by sa v nej zdokumentovať aj žiadosti, ktoré boli zamietnuté z dôvodu nedostatku finančných prostriedkov alebo preto, že neboli oprávnené. 2. Prehľad činností EGF v roku 2009 V roku 2009 Komisia dostala 30 žiadostí o príspevok z EGF, čo bolo šesťkrát viac než v roku 2008. Bližšie údaje o týchto žiadostiach sú uvedené v oddiele 4 a v tabuľke 1. V roku 2009 rozpočtový orgán prijal 10 rozhodnutí o mobilizácii EGF: osem z nich sa týkalo žiadostí z roku 2009 a dve sa vzťahovali na žiadosti doručené na konci roka 2008. Bližšie údaje o poskytnutých finančných príspevkoch sú uvedené v oddiele 4 a v tabuľkách 2, 3 a 4. Komisii bolo doručených deväť záverečných správ o využívaní príspevkov z EGF v roku 2009. Bližšie údaje o dosiahnutých výsledkoch sú uvedené v oddiele 4 a v tabuľke 5. Ďalej boli ukončené štyri finančné príspevky z EGF poskytnuté v minulých rokoch. Z podnetu Komisie bola poskytnutá technická pomoc (článok 8 ods. 1 nariadenia o EGF). Bližšie údaje sú uvedené v oddieloch 4.5 a 4.6 a v tabuľkách 6 a 7. 3. Následné činnosti po výročnej správe o činnosti EGF za rok 2008 Nariadenie (ES) č. 546/2009, ktorým sa mení a dopĺňa nariadenie (ES) č. 1927/2006, ktorým sa zriaďuje EGF [2] Vo svojom pláne hospodárskej obnovy Európy, ktorý bol uverejnený 26. novembra 2008 [3], Komisia konštatovala, že preskúma pravidlá EGF, aby Európska únia mohla pomôcť pracovníkom zasiahnutým celosvetovou finančnou a hospodárskou krízou a riešiť ich dlhodobé pracovné vyhliadky. O tri týždne neskôr po analýze očakávaní a potrieb hlavných zainteresovaných strán EGF (zástupcov členských štátov a sociálnych partnerov na vnútroštátnej a európskej úrovni) Komisia prijala návrh na zmenu a doplnenie nariadenia o EGF[4], ktorý obsahoval tieto hlavné ustanovenia: - zníženie hranice na podanie žiadosti z 1 000 prepustených pracovníkov na 500, - predĺženie vykonávacieho obdobia z 12 na 24 mesiacov, - zvýšenie spolufinancovania z 50 % na 75 %[5], - dočasnú výnimku, vďaka ktorej pracovníci prepustení v dôsledku krízy majú nárok na poskytnutie pomoci za podmienky, že žiadosti na základe tohto kritéria boli predložené pred koncom roku 20105. Zmenené a doplnené nariadenie o EGF (ES) č. 546/2009, ktoré sa zakladá na návrhu Komisie, bolo prijaté 18. júna 2009. 4. Analýza činností EGF v roku 2009 4.1. Prijaté žiadosti Tridsať žiadostí prijatých Komisiou v roku 2009 (pozri tabuľku 1) predstavuje oproti predchádzajúcim dvom rokom značné zvýšenie. Len za osem mesiacov (od mája do decembra 2009, t. j. od úpravy nariadenia o EGF do konca roka) bolo prijatých 28 žiadostí, zatiaľ čo za 24 mesiacov v rokoch 2007 a 2008 bolo prijatých 14 žiadostí[6]. Žiadosti podalo 13 členských štátov, vzťahovali sa na 29 021 prepustených pracovníkov a žiadalo sa v nich o celkovú sumu 166 581 220 EUR z EFG. Dvadsaťosem žiadostí podaných od mája 2009 podliehalo novým ustanoveniam (t. j. miera financovania 65 %, doba trvania 24 mesiacov, atď.). V roku 2009 nebola odmietnutá žiadna žiadosť. Jedna žiadosť bola stiahnutá, a preto nie je zahrnutá do štatistiky. Tabuľka 1 – Žiadosti prijaté v roku 2009 [pic] 4.1.1. Žiadosti podľa členských štátov a odvetví Tridsať prijatých žiadostí bolo podaných 13 členskými štátmi a vzťahovalo sa na 17 odvetví[7]: Rakúsko (jedna žiadosť: automobilový priemysel), Belgicko (dve žiadosti: textílie), Bulharsko (jedna žiadosť: výroba a spracovanie kovov), Dánsko (dve žiadosti: strojárstvo/elektronika), Francúzsko (jedna žiadosť: automobilový priemysel), Nemecko (dve žiadosti: mobilné telefóny, automobilový priemysel), Írsko (tri žiadosti: počítače, krištáľové sklo, údržba lietadiel), Taliansko (jedna žiadosť: domáce spotrebiče), Litva (štyri žiadosti: domáce spotrebiče, nábytok, stavebníctvo, odevy), Holandsko (osem žiadostí: stavebníctvo, polygrafický priemysel, nakladateľstvo), Portugalsko (dve žiadosti: textílie, elektronické zariadenia), Španielsko (dve žiadosti: keramika, stolárstvo a tesárstvo), Švédsko (jedna žiadosť: automobilový priemysel). 4.1.2. Žiadosti podľa výšky požadovaného príspevku Členské štáty, ktoré žiadajú o podporu z EGF, musia navrhnúť koordinovaný súbor opatrení, ktorý najlepšie vyhovuje profilu pracovníkov, ktorým je pomoc určená, a musia rozhodnúť o výške pomoci, ktorú požadujú. V nariadení o EGF sa neodporúča ani neobmedzuje celková výška požadovanej sumy, ale posúdenie žiadosti Komisiou môže vyvolať otázky, v dôsledku ktorých členský štát musí zrevidovať navrhnutý súbor personalizovaných služieb, čo v konečnom dôsledku ovplyvní požadovanú sumu. Príspevky požadované v roku 2009 z EGF sa pohybovali vo výške od 258 164 EUR do 56 385 144 EUR (priemerná hodnota 5 552 707 EUR). 4.1.3. Žiadosti podľa počtu pracovníkov, ktorým bola určená pomoc Počet pracovníkov, ktorým boli určené opatrenia navrhnuté na spolufinancovanie z EGF, bol 29 021 (30 žiadostí). Počty sa pohybovali od 111 do 3 582 pracovníkov (v priemere 967 pracovníkov). Tri žiadosti sa týkali viac než 2 000 pracovníkov, sedem sa týkalo 1 000 – 2 000 pracovníkov a 20 žiadostí sa vzťahovalo na menej než 1 000 pracovníkov. Počet prepustených pracovníkov a počet pracovníkov, ktorým bola určená podpora z EGF, sa môže odlišovať, ak sa žiadajúci členský štát rozhodol zamerať svoju pomoc napríklad na tých, ktorí čelia mimoriadnym ťažkostiam spojeným s udržaní sa na trhu práce, a/alebo na tých, ktorí sú na pomoc najviac odkázaní. 4.1.4. Žiadosti podľa výšky požadovaného príspevku na pracovníka Navrhované príspevky na pracovníka sa v roku 2009 pohybovali vo výške od niečo nad 500 EUR po vyše 15 700 EUR (v priemere 5 740 na pracovníka). V rámci podmienok stanovených v nariadení súbor individualizovaných služieb, ktorý môže žiadajúci členský štát ponúknuť príslušným prepusteným pracovníkom, závisí od jeho uváženia. Požadovaná suma na dotknutého pracovníka sa preto môže líšiť v závislosti od závažnosti prepúšťania, situácie na dotknutom trhu práce, individuálnych okolností pracovníkov, ktorým je pomoc určená, opatrení, ktoré už členský štát prijal, a nákladov na poskytovanie takýchto služieb v dotknutom členskom štáte alebo regióne. 4.1.5. Žiadosti podľa intervenčných kritérií Dvadsaťštyri podaných žiadostí (80 %) bolo určených na podporu pracovníkov prepusteným v priamom dôsledku celosvetovej finančnej a hospodárskej krízy (článok 1a zmeneného a doplneného nariadenia), zatiaľ čo zvyšných šesť žiadostí (20 %) bolo navrhnutých na základe veľkých zmien v štruktúre obchodu v dôsledku globalizácie . Jedenásť žiadostí sa zakladalo na článku 2 písm. a) nariadenia o EGF a trinásť na článku 2 písm. b). Zo šiestich žiadostí, ktoré odkazovali na článok 2 písm. c) (všetky citovali „mimoriadne okolnosti“), sa v troch uvádzalo, že neboli úplne splnené podmienky podľa článku 2 písm. a), zatiaľ čo v ďalších troch žiadostiach sa uvádzalo, že neboli úplne splnené podmienky podľa článku 2 písm. b). 4.2. Uľahčenie rozhodovania o žiadostiach o príspevok z EGF: nový postup na podávanie návrhov Rade a Európskemu parlamentu Koncom roka 2009 bol rozhodovací proces v rámci EGF zjednodušený: Komisia zrušila jeden z požadovaných krokov tým, že zlúčila dva postupy do jedného, za ktorý spoločne zodpovedajú komisár pre zamestnanosť a komisár pre rozpočet. Návrhy predložené rozpočtovému orgánu teda obsahujú posúdenie žiadosti zo strany Komisie vo forme dôvodovej správy. Tým by sa v priemere malo ušetriť 22 dní a očakáva sa, že diskusie v Európskom parlamente a Rade budú prebiehať hladšie a transparentnejšie. 4.3. Poskytnuté príspevky V roku 2009 rozpočtový orgán prijal 10 rozhodnutí o poskytnutí finančných prostriedkov z EGF na spolufinancovanie aktívnych opatrení politiky trhu práce (pozri tabuľky 2, 3 a 4). Osem sa týkalo žiadostí z roku 2009 a dve sa vzťahovali na žiadosti z konca decembra 2008. Poskytnuté príspevky sa týkali 10 938 prepustených pracovníkov v ôsmich členských štátoch v celkovej sume 52 349 047 vyplatenej z EGF (10,5 % ročnej maximálnej sumy použiteľnej z EGF). Priemerný príspevok na pracovníka bol 4 786 EUR. Šesť z desiatich schválených žiadostí bolo podaných 1. mája 2009 alebo neskôr, t. j. podľa nových pravidiel. Rozpočtový orgán neodmietol žiaden návrh na financovanie z EGF predložený Komisiou. Tabuľka 2 – Podrobné údaje o príspevkoch poskytnutých v roku 2009 [pic] 4.3.1. Profil pracovníkov, ktorí využili pomoc z EGF Profil pracovníkov, ktorým bola určená pomoc (pohlavie, občianstvo EÚ/mimo EÚ, veková skupina, zdravotný stav a schopnosť vykonávať zárobkovú činnosť), sa uvádza v tabuľke 3. Tabuľka 3 – Príspevky z EGF poskytnuté v roku 2009: profil pracovníkov [pic] 4.3.2. Činnosti financované s pomocou EGF V článku 3 nariadenia (ES) č. 1927/2006 sa stanovuje, že EGF môže spolufinancovať len aktívne opatrenia trhu práce, ktoré sú určené na opätovné začlenenie prepustených pracovníkov do zamestnania. Ďalej sa uvádza, že EGF môže financovať prípravné, riadiace, informačné, propagačné a kontrolné činnosti členského štátu na využitie finančného príspevku (technická pomoc). Opatrenia prijaté v rámci 10 príspevkov poskytnutých v roku 2009 z EGF zamerané na opätovné začlenenie 10 938 prepustených pracovníkov do trhu práce spočívali najmä v odbornej príprave a rekvalifikácii, príspevkoch na živobytie počas odbornej prípravy alebo účasti na iných aktívnych opatreniach trhu práce, príspevkoch na odbornú prípravu a na pomoc pri hľadaní práce a z riadenia prípadov. Rozpis predpokladaných nákladov na navrhované činnosti spolu s nákladmi na technickú pomoc sa uvádza v tabuľke 4. Tabuľka 4 – Činnosti financované v roku 2009 podľa klasifikácie EUROSTATu [8] Intervencie politiky trhu práce (Labour Market Policy – LMP) podľa klasifikácie EUROSTATu | Odhadované náklady EGF + ČŠ (EUR) | % z celkovej sumy | Služby LMP | 12 954 880 | 1 | Individuálna pomoc pri hľadaní práce & riadenie prípadov a všeobecné informačné služby (profesijné poradenstvo, certifikácia zručností, individuálne akčné plány atď., otvorené informačné služby pre osoby hľadajúce prácu) | 9 406 680 | 10,91 % | Príspevky na hľadanie zamestnania | 174 600 | 0,20 % | Príspevky na mobilitu | 2 528 400 | 2,93 % | Iné príspevky (napr. systémy učňovského vzdelávania) | 845 200 | 0,98 % | Opatrenia LMP | 69 664 315 | 2 | Odborná príprava a rekvalifikácia | 35 806 540 | 41,51 % | Príspevky na odbornú prípravu | 12 579 650 | 14,58 % | Príspevky na živobytie počas odbornej prípravy alebo účasti na iných aktívnych opatreniach trhu práce | 13 077 200 | 15,16 % | 3 | Rotácia v zamestnaní a delené pracovné miesta | neuvádza sa | neuvádza sa | 4 | Stimuly na zamestnanosť a nábor nových pracovníkov | 2 577 500 | 2,99 % | 5 | Podporovaná zamestnanosť a rehabilitácia | 281 600 | 0,33 % | 6 | Priame vytváranie pracovných miest | 594 000 | 0,69 % | 7 | Stimuly na zakladanie nových podnikov a podporovanie podnikania | 4 747 825 | 5,50 % | Technická pomoc (článok 3 nariadenia (ES) č. 1927/2006) | 3 635 200 | 4,21 % | Spolu | 86 254 395 | 100 % | 4.3.3. Komplementárnosť s činnosťami financovanými zo štrukturálnych fondov, najmä z ESF EGF je určený na zvýšenie zamestnateľnosti a zabezpečenie rýchleho opätovného začlenenia do trhu práce prostredníctvom aktívnych opatrení trhu práce, čím dopĺňa ESF, ktorý je hlavným nástrojom EÚ v tejto oblasti. Ich komplementárnosť spočíva v ich schopnosti riešiť tieto otázky v dvoch rozličných časových perspektívach: kým EGF poskytuje pomoc prispôsobenú prepusteným pracovníkom ako odpoveď na konkrétne masové prepúšťanie na európskej úrovni, ESF podporuje strategické dlhodobé ciele (napr. rast ľudského kapitálu, riadenie zmien) prostredníctvom viacročných programov. Vzhľadom na sociálny dosah súčasnej finančnej a hospodárskej krízy bolo v roku 2009 fungovanie oboch fondov na návrh Komisie zmenené, aby mohli pružnejšie reagovať na dôsledky krízy. Rozhodujúcim kritériom je schopnosť dostupných nástrojov a opatrení účinne pomáhať pracovníkom. Obsah „koordinovaného balíka personalizovaných služieb“, ktorý má byť spolufinancovaný z EGF, by mal byť vyvážený inými opatreniami a dopĺňať ich. To znamená, že činnosti financované z EGF musia v rozsiahlej miere prekračovať rámec štandardných kurzov, ktoré by boli v každom prípade pracovníkom k dispozícii. Na druhej strane neexistuje pre členské štáty žiadna povinnosť zavádzať úplne nové opatrenia a služby navrhované na spolufinancovanie z EGF môžu už existovať. Obvyklým postupom EGF je navrhovať balík služieb, ktoré zahŕňajú úplne nové opatrenia, ktoré sú pre dotknutých pracovníkov nové alebo sú navrhované v nových kombináciách, a opatrenia, ku ktorým by obyčajne nemali prístup (napr. 2. alebo 3. stupeň odbornej prípravy). Ako dobrý príklad úspešnej komplementárnosti medzi ESF a EGF možno uviesť prípad Nokia (EGF/2009/002) podaný Nemeckom. Žiadosť rozlišovala medzi balíkom EGF a pôvodným balíkom aktívnych opatrení trhu práce, ktorý bol financovaný z ESF a spoločne financovaný vnútroštátnymi verejnými a súkromnými subjektmi. Pôvodný balík spolufinancovaný z ESF zahŕňal vytvorenie prechodnej spoločnosti ( Transfergesellschaft ) a opatrenia týkajúce sa profilovania, poradenstva pre voľbu povolania, individuálneho poradenstva, výcviku na hľadanie zamestnania a krátkodobých kvalifikácií v súlade s usmerneniami programu ESF spolkového úradu práce. Balík EGF aktívnych opatrení trhu práce bol vytvorený ako doplnok už opísaného balíka ESF, čím zaisťoval komplementárnosť s ďalšími opatreniami na vnútroštátnej, regionálnej a miestnej úrovni. Iný druh úspešnej komplementárnosti ilustruje prípad Volvo (EGF/2009/007) podaný Švédskom: pracovníci, ktorí miesto prepustenia boli preškolení na nové úlohy v rámci spoločnosti, dostali podporu spolufinancovanú z ESF, zatiaľ čo prepustení pracovníci dostali pomoc prostredníctvom koordinovaného balíka personalizovaných služieb EGF. Členské štáty dbali na to, aby sa vyhli dvojitému financovaniu z finančných nástrojov Spoločenstva, ako sa požaduje v článku 6 ods. 5 nariadenia o EGF. 4.4 Dosiahnuté výsledky EGF: záverečné správy o využívaní finančných príspevkov prijaté v roku 2009 Hlavnými zdrojmi informácií o dosiahnutých výsledkoch EGF sú záverečné správy predložené členskými štátmi podľa článku 15 nariadenia. 4.4.1. Záverečné správy od členských štátov V roku 2009 Komisia dostala deväť záverečných správ, šesť o žiadostiach podaných v roku 2007 a tri o žiadostiach podaných v roku 2008 (pozri tabuľku 5). 4.4.2. Zhrnutie nahlásených výsledkov Deväť záverečných správ ukázalo, že na konci vykonávacieho obdobia našlo 3 717 pracovníkov (40,1 %) nové pracovné miesto. Ostatní boli buď nezamestnaní (2 219 osôb − 24 %) alebo pracovne nečinní (893 osôb − 9,6 %) alebo ich pracovné postavenie členské štáty nenahlásili (2 439 osôb − 26,3 %). 4.4.3. Osvedčené postupy a poučenia uvedené v záverečných správach Okrem miery úspešnosti opätovného začlenenia do zamestnania členské štáty uviedli aj to, že príspevky z EGF im umožnili zintenzívniť ich pomoc prepusteným pracovníkom a poskytovať ju dlhšie, než by bolo možné bez príspevkov z EGF. Niektoré členské štáty (Fínsko, Malta, Portugalsko) boli toho názoru, že vykonávacie obdobie (12 mesiacov vo všetkých prípadoch) nebolo dostatočne dlhé, najmä pre opatrenia na podporu podnikania a zakladania nových podnikov. V tomto štádiu nemožno podrobné výsledky rozdeliť podľa pohlavia, vekovej skupiny, stupňa vzdelania, štátnej príslušnosti atď. K tomu dôjde v budúcnosti od prípadu k prípadu a bude na to zameraná pozornosť aj v strednodobom hodnotení EGF. EGF/2007/004 Perlos/Fínsko Z 921 pracovníkov, ktorí boli príjemcami opatrení spolufinancovaných z EGF, bolo na konci vykonávacieho obdobia 56,9 % opäť zamestnaných. Odborná príprava na novú prácu, ktorá má budúcnosť, bola významným prínosom nielen pre pracovníkov, ale aj pre celý región, ktorý je odľahlý a hrozí mu vysídľovanie. Vďaka rozvoju a udržiavaniu širokej siete zainteresovaných strán dostali prepustení pracovníci podporu a vrátili sa rýchlejšie do pracovného procesu. Včasná spolupráca s Komisiou umožnila vypracovať ambicióznejší balík opatrení pre pracovníkov, než by bolo ináč možný. Záverečná správa obsahovala analýzu SWOT (silné a slabé stránky, príležitosti a riziká) tohto prípadu, čo môže byť užitočné pri plánovaní budúcich prípadov. Opatrenia spolufinancované z EGF umožnili orgánom Severnej Karélie vypracovať pohotovostné plány pre budúce masové prepúšťania. EGF/2007/006 Piemonte/Taliansko Z 1 298 pracovníkov, ktorí boli príjemcami opatrení spolufinancovaných z EGF, bolo na konci vykonávacieho obdobia 48,9 % opäť zamestnaných (vrátane piatich, ktorí založili svoje vlastné podniky). Pracovné postavenie ostatných 51,1 % nebolo uvedené. V rámci tejto intervencie sa venovala osobitná pozornosť tomu, aby podnietila ženy a pracovníkov nad 55 rokov k účasti na trhu práce a k tomu, aby ho neopúšťali. Vysoké percento pracovníkov nad 40 rokov bolo schopné nájsť nové zamestnanie a miera opätovného zamestnania starších pracovníkov dosiahnutá prostredníctvom týchto opatrení bola pre túto oblasť mimoriadne vysoká. Vďaka rekvalifikácii, prešli pracovníci z textilného odvetvia na iné, konkurencieschopnejšie výrobné odvetvia. EGF/2007/006 Sardegna/Taliansko Z 1 044 pracovníkov, ktorí boli príjemcami opatrení spolufinancovaných z EGF, bolo na konci vykonávacieho obdobia 6,2 % opäť zamestnaných (vrátane jedného, ktorý založil svoj vlastný podnik). Pracovné postavenie ostatných 93,8 % nebolo uvedené. EGF/2007/007Lombardia/Taliansko Z 1 215 pracovníkov, ktorí boli príjemcami opatrení spolufinancovaných z EGF, bolo na konci vykonávacieho obdobia 45,8 % opäť zamestnaných. Pracovné postavenie ostatných 54,2 % nebolo uvedené. EGF/2008/001Toskana/Taliansko Z 1 352 pracovníkov, ktorí boli príjemcami opatrení spolufinancovaných z EGF, bolo na konci vykonávacieho obdobia 65,6 % opäť zamestnaných (vrátane dvoch, ktorí založili svoje vlastné podniky) a 26 % nezamestnaných alebo pracovne nečinných. Pracovné postavenie ostatných 8 % nebolo uvedené. K uvedeným trom prípadom talianske orgány zašlú viac informácií, aby si Komisia mohla vyvodiť závery o úspešnosti intervencií EGF. EGF/2007/008 Textílie/Malta Zo 672 pracovníkov, ktorí boli príjemcami opatrení spolufinancovaných EGF, bolo na konci vykonávacieho obdobia 65,5 % opäť zamestnaných (vrátane dvadsiatich štyroch, ktorí založili svoje vlastné podniky). Intervencia znamenala pre dotknutých pracovníkov, že dostali viac personalizovanej pomoci, aby mohli opäť vstúpiť na trh práce. Znamenalo to pre nich aj to, že nemuseli čeliť takým veľkým sociálnym a hospodárskym ťažkostiam. Malta považovala profesijné usmernenie za veľmi užitočné, keďže umožnilo mnohým pracovníkom, ktorí nevedeli o pracovných príležitostiach v iných odvetviach, zvážiť zamestnanie mimo textilného odvetvia. Väčšina týchto pracovníkov mala obmedzené prenosné zručnosti, takže dotácia mzdových nákladov povzbudila zamestnávateľov, aby im poskytli pracovné príležitosti. Uplatňovanie programu príspevkov na začatie podnikateľskej činnosti sa takisto považovalo za úspech. EGF/2007/010 Lisboa-Alentejo/Portugalsko Z 558 pracovníkov, ktorí boli príjemcami opatrení spolufinancovaných z EGF, bolo na konci vykonávacieho obdobia 19,5 % opäť zamestnaných (vrátane jedenástich, ktorí založili svoje vlastné podniky). Toto pomerne nízke percento by sa malo vnímať z pohľadu štrukturálnych problémov automobilového priemyslu, ktoré predchádzali celosvetovej finančnej a hospodárskej kríze a v dôsledku nej sa zhoršili. V poslednom štvrťroku 2008, keď opatrenia skončili, registrácie nových vozidiel sa v Európe v priemere znížili o 20 %[9]. Napriek tejto nepriaznivej situácii programy na uznávanie a hodnotenie individuálnych zručností určené pre pracovníkov s najnižším stupňom vzdelania im poskytli lepší štart pri hľadaní nového pracovného miesta. Opatrenia EGF boli prospešne doplnené inými opatreniami vrátane tých, ktoré spolufinancoval Európsky sociálny fond. EGF/2008/002 Delphi/Španielsko Z 1 589 pracovníkov, ktorí boli príjemcami opatrení spolufinancovaných z EGF, bolo na konci vykonávacieho obdobia 10,7 % opäť zamestnaných (vrátane ôsmich, ktorí založili svoje vlastné podniky). Podľa záverečnej správy by sa malo toto nízke percento vnímať z pohľadu rýchleho zhoršenia podmienok trhu práce v Andalúzii v tom čase. Vo februári 2009, keď sa skončilo vykonávacie obdobie, bola zamestnanosť o 6,6 % nižšia než vo februári 2008. Španielske orgány pokračovali v poskytovaní vzdelávacích opatrení pre špecifické cieľové skupiny využívaním vlastných prostriedkov do 31. júla 2009. Napriek nepriaznivej hospodárskej situácii existovali na konci júla 2009 dobré predpoklady na opätovné začlenenie 600 prepustených pracovníkov Delphi do trhu práce. EGF/2008/003 Alytaus Tekstile/Litva Zo 619 pracovníkov, ktorí boli príjemcami opatrení spolufinancovaných z EGF, bolo po vykonávacom období 53,3 % opäť zamestnaných (vrátane jedenástich, ktorí založili svoje vlastné podniky). Tabuľka 5 – Výsledky uvedené v záverečných správach prijatých v roku 2009 [pic] 4.5. Finančná správa 4.5.1. Finančné prostriedky poskytnuté z EGF Počas roku 2009 rozpočtový orgán schválil 10 finančných príspevkov z podpory EGF v celkovej sume 52 349 047 EUR, ktorá predstavuje 10,5 % ročnej maximálnej sumy použiteľnej z EGF (tabuľka 2). Všetkých 10 platieb pochádzalo z rozpočtu na rok 2009, aj keď šesť z nich bolo vyplatených na začiatku roka 2010. Podľa článku 28 Medziinštitucionálnej dohody zo 17. mája 2006[10], v ktorej sa stanovej rozpočtový rámec pre EGF, nesmie tento fond prekročiť maximálnu ročnú sumu 500 miliónov EUR, ktorú je možné použiť z akejkoľvek rezervy existujúcej v rámci celkového stropu výdavkov za predchádzajúci rok a/alebo zo zrušených viazaných rozpočtových prostriedkov z predchádzajúcich dvoch rokov s výnimkou tých, ktoré sa týkajú okruhu 1B finančného rámca. Okrem toho podľa článku 12 nariadenia o EGF najmenej 25 % maximálnej ročnej sumy musí zostať k dispozícii 1. septembra každý rok, aby sa zabezpečili potreby, ktoré vzniknú do konca roka. Viazané rozpočtové prostriedky pre finančné prostriedky poskytnuté v roku 2009 boli prenesené z rezervy do rozpočtového riadku EGF. V prípade platobných rozpočtových prostriedkov sa v roku 2009 postupovalo tak, že sa zabezpečovali z rozpočtu ESF vzhľadom na „blízkosť politík“ a vzhľadom na to, že doposiaľ sa požadovaná ročná výška platobných rozpočtových prostriedkov z EGF pohybovala iba v rozpätí 1 % platobnej dotácie z ESF. Aby sa zabránilo nejasnostiam pri používaní rozpočtových prostriedkov v rámci viacerých nástrojov, Komisia začala v roku 2009 hľadať alternatívne zdroje platobných prostriedkov v prípade, keď je to možné a rozumné a keď neexistuje riziko, že sa oneskorí spracovanie žiadostí o prevod prostriedkov. Existujú rôzne vysvetlenia , prečo len 10,5 % ročnej maximálnej sumy, ktorá bola k dispozícii pre EGF, bolo použitých v roku 2009: o podporu z EGF požiadalo iba trinásť členských štátov a celý postup od prípravy žiadosti cez jej spracovanie a získanie konečného rozhodnutia rozpočtového orgánu môže byť dlhý a zložitý. Dôvody na nepožiadanie podpory z EGF sú aj tieto: prednostné použitie ESF najmä v prípadoch, keď miera intervencie ESF je vyššia ako v prípade EGF, zo strany členských štátov, ťažkosti nájsť vhodné vnútroštátne financovanie uprostred rozpočtového roku, nedostatok zamestnancov na úrovni ústredia a nedostatok skúseností s postupmi EGF, dlhé obdobia finančnej neistoty pri čakaní na rozhodnutie rozpočtového orgánu a politické rozhodnutie nepoužiť EGF. Existujú takisto dôkazy, že niektoré členské štáty čakali, kým zmenené a doplnené nariadenie o EGF nadobudne účinnosť, aby mohli podať svoje žiadosti. S narastajúcimi skúsenosťami budú členské štáty v budúcnosti schopné rýchlejšie vypracovať a podať žiadosti o podporu z EGF. Očakáva sa tiež, že zjednodušené postupy posudzovania a rozhodovania zavedené ku koncu roka 2009 (pozri oddiel 4.2) pomôžu vytvoriť z EGF účinnejší nástroj. 4.5.2. Výdavky na technickú pomoc Podľa článku 8 ods. 1 nariadenia o EGF môže byť až do 0,35 % finančných zdrojov, ktoré sú pre daný rok k dispozícii (maximálne 1,75 mil. EUR), použitých vo forme technickej pomoci (na podnet Komisie) na činnosti ako informácie, administratívna a technická podpora, monitorovanie, audit, kontrolné a hodnotiace činnosti potrebné na vykonávanie nariadenia o EGF. V roku 2009 bola na technickú pomoc[11] (jednotlivé činnosti sú uvedené v tabuľke 6) uvoľnená suma 690 000 EUR. Použil sa rozpočtový riadok na technickú pomoc v rámci EGF (04 01 04 14). Zostávajúca suma 1 060 000 EUR, ktorá bola potenciálne k dispozícii na technickú pomoc počas uvedeného roku, nebola použitá. Tabuľka 6 − Výdavky na technickú pomoc v roku 2009 Technická pomoc v roku 2009 Popis a sumy navrhnuté Komisiou | Vyplatené prostriedky | EUR | EUR | Informácie (napr. internetové stránky, publikácie a audiovizuálne činnosti) | 160 000 | 67 069,39 | Administratívna a technická podpora: − stretnutia s kontaktnými osobami z EGF − výmena najlepších postupov medzi členskými štátmi (vytváranie kontaktov) | 70 000 160 000 | 40 200,00 99 539,48 | Hodnotenie [prípravné činnosti na strednodobé hodnotenie EGF, ako je stanovené v článku 17 ods. 1 písm. a) nariadenia o EGF] | 300 000 | 0 EUR (tieto činnosti sa vykonajú v roku 2010) | Monitorovanie, audit a kontrola: pre tieto kategórie neboli použité žiadne príspevky (audity vykonané v roku 2009 boli financované z iných zdrojov Európskej komisie) | Spolu | 690 000 | 206 808,87 | 4.5.3. Hlásené alebo uzavreté nezrovnalosti V roku 2009 neboli Komisii nahlásené žiadne nezrovnalosti v rámci nariadenia o EGF. V roku 2009 neboli v rámci nariadenia o EGF uzavreté žiadne nezrovnalosti. 4.5.4. Ukončenie finančných príspevkov z EGF Článok 15 ods. 2 nariadenia o EGF stanovuje postupy na ukončenie finančných príspevkov z EGF. V roku 2009 boli ukončené prvé štyri príspevky z EGF. Tabuľka 7 − Prípady ukončené v roku 2009 (všetky sumy v EUR) | EGF/2007/001 Peugeot / Francúzsko | EGF/2007/003 BenQ / Nemecko | EGF/2007/004 Perlos/Fínsko | EGF/2007/008 Malta textílie / Malta | Dátum žiadosti | 9. 3. 2007 | 27. 6. 2007 | 18. 7. 2007 | 12. 9. 2007 | Rok schválenia rozpočtovým orgánom | 2007 | 2007 | 2007 | 2008 | Termín odovzdania záverečnej správy | 8. 9. 2008 | 26. 12. 2008 | 17. 1. 2009 | 11. 3. 2009 | Dátum listu o ukončení | 18. 11. 2009 | 1. 9. 2009 | 1. 9. 2009 | 25. 6. 2009 | Výška poskytnutého príspevku z EGF (50 %) | 2 558 250 | 12 766 150 | 2 028 538 | 681 207 | Overený podiel EGF na skutočných výdavkoch (50 %) podľa údajov v záverečných správach | 2 353 583 | 10 273 723 | 1 321 253 | 318 920 | Nevyplatené finančné prostriedky vrátené Komisii v roku 2009 | 204 667 | 2 492 427 | 707 285 | 362 287 | Celková suma nevyplatených finančných prostriedkov vrátených Komisii v rozpočtovom roku 2009 predstavovala v týchto štyroch prípadoch 3 766 666 EUR . Existujú rôzne dôvody, prečo členské štáty nevyužili všetky príspevky poskytnuté z EGF. Aj keď sú členské štáty podnecované k tomu, aby vypracovali realistické odhady rozpočtu pre navrhované koordinované balíky personalizovaných služieb, počas vykonávania opatrení sa môže ukázať, že nie všetky požadované zdroje sú potrebné. V niektorých prípadoch môže byť počet pracovníkov, ktorí potrebujú pomoc, prehnaný (t. j. počet pracovníkov, ktorí sú schopní nájsť nové zamestnanie bez podpory z EGF, môže byť väčší, ako sa pôvodne predpokladalo), niektorí pracovníci môžu dávať prednosť menej nákladným opatreniam pred nákladnejšími alebo niektorí môžu využívať opatrenie počas kratšieho obdobia, než sa očakávalo, pretože našli nové zamestnanie. Ďalším dôvodom nižších výdavkov môžu byť omeškania pri rozbiehaní opatrení. Predpokladá sa, že získanými skúsenosťami členské štáty dospejú k lepšiemu vypracovaniu rozpočtu na opatrenia a odhadu účasti pracovníkov. 4.5.5. Ostatné vrátené prostriedky Okrem vrátených súm uvedených v tabuľke 7 bol plne vrátený Komisii jeden príspevok z EGF poskytnutý v roku 2007: 1 258 030 EUR za žiadosť EGF/2007/002 (Renault), ktorú francúzske orgány stiahli v roku 2009. Nemecké orgány navyše získali sumu 1 588,55 EUR na úrokoch, ktorú vyplatili Komisii. 4.6. Činnosti v rámci technickej pomoci vykonávané Komisiou 4.6.1. Informácie a publicita Webová lokalita V článku 9 nariadenia o EGF sa Komisii ukladá povinnosť „vytvoriť internetovú stránku, ktorá bude vo všetkých jazykoch Spoločenstva poskytovať informácie o EGF, pokyny k podávaniu žiadostí, ako aj aktuálne informácie o schválených a zamietnutých žiadostiach, a vyzdvihne úlohu rozpočtového orgánu.“ V súlade s požiadavkami článku 9 webová lokalita EGF ( http://ec.europa.eu/egf ) zriadená Komisiou bola sprístupnená vo všetkých 22 jazykoch Spoločenstva (s výnimkou írčiny). V roku 2009 bola upravená tak, aby lepšie vychádzala v ústrety používateľom. Priamym dôsledkom týchto zlepšení v roku 2009 bolo zvýšenie počtu návštevníkov o 120 % a počtu navštívených stránok o 138 %. Webová lokalita EGF zaznamenala 195 768 stránok konzultovaných 83 719 návštevníkmi. Spravodajský videozáznam (VNR − Video News Release): Audiovizuálnymi médiami bol vo všetkých 27 členských štátoch sprístupnený spravodajský videozáznam (VNR) . To viedlo k 28 pôvodným vysielaniam (na 19 televíznych staniciach, 8 rádiových staniciach a v jedných novinách on-line) v 9 členských štátoch (BE, DE, ES, FR, IE, IT, MT, RO a SI) a 3 krajinách mimo EÚ (Čierna Hora, Rusko a Kongo). Vysielania dosiahli minimálnu sledovanosť 7 164 750[12] osôb. EuroBarometer Zvláštne vydanie EuroBarometra o „Európskej politike zamestnanosti a sociálnej politike“ (jún 2009) zahŕňalo otázku o EGF, ktorá už bola položená v rámci EuroBarometra 70 (október 2008) a ktorá sa týkala informovanosti o fonde. Na otázku „ Počuli ste alebo čítali niekedy o Európskom fonde na prispôsobenie sa globalizácii, ktorý je fondom na pomoc obetiam globalizácie? “ bolo možné vybrať si z týchto odpovedí: „Áno a poznám ho veľmi dobre“ alebo „Áno, ale nepoznám ho veľmi dobre“ alebo „Nie, nikdy som o ňom nepočul(-a) ani nečítal(-a)“. Výsledky z roku 2009 ukazujú v porovnaní s predchádzajúcim rokom mierne zlepšenie informovanosti o fonde: v celej EÚ 26 % respondentov už počulo o EGF a 4 % z nich uviedli, že ho „poznajú veľmi dobre“. 71 % opýtaných odpovedalo, že o EGF nikdy nepočulo − tento podiel zostáva vysoký a v porovnaní s predchádzajúcim rokom sa nezlepšil. Ďalšie propagačné činnosti vykonané v roku 2009 V roku 2009 bol uverejnený súbor plagátov o EGF v rôznych formátoch a okrem všetkých jazykov EÚ aj v čínštine, turečtine, arabčine a urdčine. 57 000 výtlačkov bolo distribuovaných na verejných úradoch práce v celej EÚ a na verejnosti. Časopis Komisie o zamestnanosti a sociálnych záležitostiach „Sociálna agenda“ venoval v roku 2009 svoje marcové číslo EGF a Európskemu sociálnemu fondu ako nástrojom, ktoré môžu stlmiť dosah finančnej a hospodárskej krízy na trh práce. Komisia uvažovala o ďalších kanáloch šírenia informácií o EGF, ako je napríklad stránka „Sociálna Európa“ na Facebooku. 4.6.2. Stretnutia so zástupcami vnútroštátnych orgánov a sociálnymi partnermi Štvrté stretnutie „skupiny odborníkov pre kontaktné osoby Európskeho fondu na prispôsobenie sa globalizácii“ zloženej zo zástupcov členských štátov sa uskutočnilo 9. júla 2009 v Bruseli. Dňa 11. decembra 2009 sa na Malte konal seminár týkajúci sa vytvárania siete EGF, ktorého cieľom bolo diskutovať o vykonávaní EGF v členských štátoch a vyzdvihnúť osvedčené postupy, ako aj zostávajúce otázky a problémy. Toto podujatie sa ukázalo ako mimoriadne užitočné. 5. Trendy So zvyšujúcim sa počtom prípadov EGF je dostupných viac údajov potrebných na stanovenie trendov žiadostí a na získanie prehľadu o smerovaní činností fondu. V súčasnosti Komisia používa údaje za roky 2007, 2008, 2009 a časť roku 2010 a na základe tohto materiálu už možno uviesť niekoľko príkladov. Údaje obsiahnuté v nasledujúcich troch grafoch sa vzťahujú na 57 žiadostí doručených do 30. 4. 2010. Graf 1: Počet pracovníkov, ktorým bola určená pomoc, podľa členských štátov [pic] Na čele členských štátov sa nachádza Taliansko s celkovým počtom 8 300 pracovníkov, ktorým bola určená pomoc, zatiaľ čo v Českej republike a v Bulharsku bola v oboch prípadoch určená pomoc okolo 650 pracovníkom. Graf 2: Počet pracovníkov, ktorým bola určená pomoc, podľa odvetví [pic] Dotknutými odvetviami boli hlavne automobilový priemysel s viac než 12 000 pracovníkmi, ktorým bola určená pomoc, a po ňom textilný priemysel s viac než 11 000 pracovníkmi[13]. Graf 3: Priemerné sumy podpory EGF podľa odvetví [pic] Graf 3 znázorňuje priemernú podporu EGF na pracovníka v rôznych odvetviach. Pracovníci v odvetviach „údržba lietadiel“ a „základné kovy“ dostali najvyššiu priemernú sumu podpory z EGF (približne 10 000 na pracovníka), po nich nasledoval automobilový priemysel (skoro 8 000 EUR na pracovníka) a strojársky/elektronický priemysel (viac než 7 000 EUR na pracovníka). Odvetvia „odevy“, „stavebníctvo“, „nábytok“ a „maloobchod“ mali najnižšiu priemernú sumu (okolo 1 000 EUR na pracovníka). Čitatelia, ktorí majú o túto problematiku záujem, nájdu viac informácií o výsledkoch a trendoch v „Štatistickom portréte EGF za obdobie rokov 2007 − 2010“, ktorý bude k dispozícii na požiadanie na webovej lokalite EGF (http//ec.europa.eu/egf) od leta 2010. Príloha 1 Automobilový priemysel (NACE, divízia 29: Výroba motorových vozidiel, prívesov a návesov) | Č. | ČŠ | Prípad | EGF/2007/001 | FR | Peugeot | EGF/2007/010 | PT | Lisboa-Alentejo | EGF/2008/002 | ES | DELPHI | EGF/2008/004 | ES | Castilla Leon | EGF/2009/007 | SE | Volvo | EGF/2009/009 | AT | Steiermark | EGF/2009/013 | DE | Karmann | EGF/2009/019 | FR | Renault | EGF/2010/002 | ES | Cataluña | EGF/2010/004 | PL | Wielkopolskie | Textílie (NACE, divízia 13: Výroba textilu) | Č. | ČŠ | Prípad | EGF/2007/005 | IT | Sardegna | EGF/2007/006 | IT | Piemonte | EGF/2007/007 | IT | Lombardia | EGF/2008/001 | IT | Toscana | EGF/2008/003 | LT | Alytaus tekstilė | EGF/2008/005 | ES | Catalonia | EGF/2009/001 | PT | North/Centre | EGF/2009/004 | BE | Oost-West Vlaanderen | EGF/2009/005 | BE | Limburg | EGF/2010/009 | ES | Valencia | Mobilné telefóny (NACE, divízia 26: Výroba počítačových, elektronických a optických výrobkov) | Č. | ČŠ | Prípad | EGF/2007/003 | DE | BenQ | EGF/2007/004 | FI | Perlos | EGF/2009/002 | DE | Nokia | Odevy (NACE, divízia 14: Výroba odevov) | Č. | ČŠ | Prípad | EGF/2007/008 | MT | Textiles | EGF/2009/018 | LT | Wearing apparel | EGF/2010/003 | ES | Galicia | EGF/2010/014 | SI | Mura | Domáce spotrebiče (NACE, divízia 27: Výroba elektrických zariadení) | Č. | ČŠ | Prípad | EGF/2009/006 | IT | Gruppo Merloni | EGF/2009/010 | LT | AB Snaige | Strojárstvo/elektronika (NACE, divízia 28: Výroba strojov a zariadení) | Č. | ČŠ | Prípad | EGF/2009/015 | DK | Danfoss Group | EGF/2009/031 | DK | Linak | EGF/2010/001 | DK | Nordjylland | EGF/2010/006 | PL | H.Cegielski-Poznań | EGF/2010/013 | PL | Podkarpackie | Polygrafický priemysel (NACE, divízia 18: Tlač a reprodukcia záznamových médií) | Č. | ČŠ | Prípad | EGF/2009/026 | NL | Noord Holland and Utrecht | EGF/2009/027 | NL | Noord Brabant and Zuid Holland | EGF/2009/028 | NL | Limburg | EGF/2009/029 | NL | Gelderland and Overijssel | EGF/2009/030 | NL | Drenthe | Počítače (NACE, divízia 26: Výroba počítačových, elektronických a optických výrobkov) | Č. | ČŠ | Prípad | EGF/2009/008 | IE | Dell | Elektronické zariadenia (NACE, divízia 26: Výroba počítačových, elektronických a optických výrobkov) | Č. | ČŠ | Prípad | EGF/2009/023 | PT | Qimonda | EGF/2010/008 | AT | AT&S | EGF/2010/011 | NL | NXP Semiconductors | Keramika (NACE, divízia 23: Výroba ostatných nekovových minerálnych výrobkov) | Č. | ČŠ | Prípad | EGF/2009/014 | ES | Valencia | Stavebníctvo (NACE, divízia 41: Výstavba budov) | Č. | ČŠ | Prípad | EGF/2009/011 | NL | Heijmans | EGF/2009/017 | LT | Construction | Základné kovy (NACE, divízia 24: Výroba a spracovanie kovov) | Č. | ČŠ | Prípad | EGF/2009/022 | BG | Kremitkovtsi AD | EGF/2010/007 | AT | Steiermark-Niederoesterreich | Údržba lietadiel (NACE, divízia 33: Oprava a inštalácia strojov a prístrojov) | Č. | ČŠ | Prípad | EGF/2009/021 | IE | SR Technics | Nakladateľstvo (NACE, divízia 58: Nakladateľské činnosti) | Č. | ČŠ | Prípad | EGF/2009/024 | NL | Noord Holland and Zuid Holland | EGF/2009/025 | NL | Noord Brabant | Nábytok (NACE, divízia 31: Výroba nábytku) | Č. | ČŠ | Prípad | EGF/2009/016 | LT | Furniture | Maloobchod (NACE, divízia 47: Maloobchod okrem motorových vozidiel a motocyklov) | Č. | ČŠ | Prípad | EGF/2010/010 | CZ | Unilever | Veľkoobchod (NACE, divízia 46: Veľkoobchod okrem motorových vozidiel a motocyklov) | Č. | ČŠ | Prípad | EGF/2010/012 | NL | Noord Holland ICT | Krištáľové sklo (NACE, divízia 23: Výroba ostatných nekovových minerálnych výrobkov) | Č. | ČŠ | Prípad | EGF/2009/012 | IE | Waterford Crystal | Stolárstvo a tesárstvo (NACE, divízia 16: Výroba dreva a výrobkov z dreva a korku okrem nábytku) | Č. | ČŠ | Prípad | EGF/2009/020 | ES | Castilla La Mancha | Kamenárstvo (NACE, divízia 23: Výroba ostatných nekovových minerálnych výrobkov) | Č. | ČŠ | Prípad | EGF/2010/005 | ES | Valencia | [1] Nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii, Ú. v. EÚ L 406, 30.12.2006, s. 1, opravené v Ú. v. EÚ L 48, 22.2.2008, s. 82, pre všetky jazyky a v Ú. v. EÚ L 202, 31.7.2008, s. 74, iba pre anglický jazyk. [2] Nariadenie Európskeho parlamentu a Rady (ES) č. 546/2009 z 18. júna 2009, ktorým sa mení a dopĺňa nariadenie (ES) č. 1927/2006, ktorým sa zriaďuje Európsky fond na prispôsobenie sa globalizácii, Ú. v. EÚ L 167, 29.6.2009. [3] Oznámenie Komisie Európskej Rade – Plán hospodárskej obnovy Európy, KOM(2008) 800 v konečnom znení z 26.11.2008. [4] Návrh nariadenia Európskeho parlamentu a Rady, ktorým sa mení a dopĺňa nariadenie (ES) č. 1927/2006, ktorým sa zriaďuje Európsky fond na prispôsobenie sa globalizácii, KOM(2008) 867 zo 16.12.2008. [5] V nariadení, ktorým sa mení a dopĺňa pôvodné nariadenie a ktoré prijal Európsky parlament a Rada v roku 2009 (Ú. v. EÚ L 167, 29.6.2009), sa stanovuje dočasné zvýšenie výšky spolufinancovania z 50 % na 65 % (a nie navrhovaných 75 %) do ukončenia „krízovej“ výnimky, ktoré bolo stanovené na 31. december 2011. [6] Deväť žiadostí v roku 2007 a päť v roku 2008 (jedna stiahnutá žiadosť, ktorá bola neskôr opäť podaná, je počítaná len raz: EGF/2008/002 Delphi/ES). [7] Polygrafický priemysel (5), automobilový priemysel (4), textílie (3), stavebníctvo (2), domáce spotrebiče (2), strojárstvo a elektronika (2), nakladateľstvo (2), mobilné telefóny (1), počítače (1), krištáľové sklo (1), keramika (1), nábytok (1), stolárstvo a tesárstvo (1), výroba a spracovanie kovov (1), elektronické zariadenia (1), odevy (1), údržba lietadiel (1). [8] Túto tabuľku zostavila Komisia na základe opatrení navrhnutých členskými štátmi a schválených rozpočtovým orgánom. Táto tabuľka úplne nezodpovedá metodike, ktorú používa EUROSTAT a ktorá je opísaná v dokumente Labour market policy database – Methodology – Revision of June 2006 (Databáza politiky trhu práce – Metodika – Revízia z júna 2006), pretože niektoré z opatrení spolufinancovaných z EGF nezodpovedajú žiadnej z kategórií EUROSTATu (napr. príspevky na hľadanie zamestnania a príspevky na odbornú prípravu, príspevky na živobytie počas odbornej prípravy alebo účasti na iných aktívnych opatreniach trhu práce, príspevky na mobilitu). Kategórie klasifikácie EUROSTATu, ktoré sú v tejto tabuľke označené slovami „neuvádza sa“, neboli členskými štátmi navrhnuté v desiatich príspevkoch z EGF schválených v roku 2009. [9] Oznámenie Komisie „Reakcia na krízu v európskom automobilovom priemysle“, KOM(2009) 104. [10] Ú. v. EÚ C 139, 14.6.2006, s. 1. [11] Ú. v. EÚ L 132, 29.5.2009, s. 10. [12] Tento výsledok nezohľadňuje stiahnutia z audiovizuálnej služby ES alebo webovej lokality či vysielania alebo opakované vysielania v satelitných televíziách. [13] Podrobnejšie rozdelenie je uvedené v prílohe 1.